บลจ.แห่ออกทริกเกอร์ฟันด์มองหุ้นปรับฐานจังหวะซื้อ
2 บลจ.มองจังหวะดีหุ้นปรับฐาน ลุยออกทริกเกอร์ฟันด์ขาย &#8220;วรรณ&#8221; คาด กนง.คงดอกเบี้ย
8 ก.พ. 2556

2 บลจ.มองจังหวะดีหุ้นปรับฐาน ลุยออกทริกเกอร์ฟันด์ขาย “วรรณ” คาด กนง.คงดอกเบี้ย
นายเจิดพันธุ์ นิธยายน ประธานเจ้าหน้าที่การตลาดและการขาย บริษัทหลักทรัพย์จัดการกองทุน (บลจ.) ซีไอเอ็มบีพรินซิเพิล กล่าวว่า บริษัทคาดว่าช่วงเวลานี้เหมาะแก่การเสนอขายกองหุ้นทริกเกอร์ฟันด์ จึงเปิดขายกองทุนเปิด ซีไอเอ็มบีพรินซิเพิล อิควิตี้ ทริกเกอร์ 8 เปอร์เซ็นต์ 3 ตั้งแต่วันที่ 818 ก.พ. 2556 มูลค่าโครงการ 2,000 ล้านบาท มีนโยบายลงทุนในหุ้นที่มีปัจจัยพื้นฐานดี ตั้งเป้าหมายผลตอบแทน 8% ภายใน 8 เดือน
นายเจษฎา สุขทิศ ประธานเจ้าหน้าที่การลงทุน บลจ.ซีไอเอ็มบีพรินซิเพิล กล่าวว่า กองทุนจะเน้นลงทุนในหุ้นที่เกี่ยวข้องกับการบริโภคภายในประเทศและหุ้นที่เกี่ยวข้องกับภาคการลงทุน ตลอดจนหุ้นที่ได้รับประโยชน์จากการเข้าสู่ประชาคมเศรษฐกิจอาเซียน
น.ส.ประภา ปูรณโชติ กรรมการผู้จัดการ บลจ.เอ็มเอฟซี กล่าวว่า จากดัชนีทางเศรษฐกิจของประเทศหลักๆ ทั่วโลกมีทิศทางดีขึ้น ประกอบกับนโยบายผ่อนคลายทางการเงินของธนาคารกลางประเทศต่างๆ คาดว่าจะสร้างความมั่นใจให้มีการเคลื่อนย้ายเงินลงทุนมายังสินทรัพย์เสี่ยงมากขึ้นใน 36 เดือนข้างหน้า
บริษัทเปิดขายกองทุนเปิดเอ็มเอฟซีสปอท 33 ซีรีส์ 7 ตั้งแต่วันที่ 818 ก.พ.นี้ เน้นลงทุนหุ้นในประเทศ ตั้งเป้าหมายผลตอบแทน 6% ภายใน 5 เดือน โดยจะจ่ายผลตอบแทนทุก 3%
นายวิน อุดมรัชตวนิชย์ ประธานเจ้าหน้าที่บริหาร บลจ.วรรณ กล่าวว่า บริษัทคาดว่าคณะกรรมการนโยบายการเงิน (กนง.) จะคงดอกเบี้ยนโยบายไว้ที่ 2.75% ในการประชุมวันที่ 20 ก.พ.นี้ ทำให้ตลาดหุ้นยังน่าสนใจ โดยเฉพาะในช่วงที่สภาพคล่องยังล้นระบบ
สำหรับผู้ต้องการปรับพอร์ตไปลงทุนในหุ้นมากขึ้น แนะนำให้ทยอยเก็บสะสมหุ้นเพิ่มในช่วงที่ตลาดน่าจะมีโอกาสปรับลดลงในเดือน ก.พ. จากแรงเทขายทำกำไรโดยนักลงทุนน่าจะใช้โอกาสที่หมดช่วงประกาศผลประกอบการของบริษัทจดทะเบียนในไตรมาส 4 เป็นจังหวะล็อกกำไร
“ขณะที่ดัชนีขึ้น การเลือกหุ้นรายตัวอาจมีข้อจำกัดและเสี่ยง อาจใช้กองทุนอีทีเอฟเป็นเครื่องมือกระจายความเสี่ยงแทนการเลือกหุ้นรายตัว” นายวิน กล่าว